දැනට අත්අඩංගුවේ පසුවන අන්තර් විශ්වවිද්‍යාල ශිෂ්‍ය බල මණ්ඩලයේ කැඳවුම්කාර උදුල් ප්‍රේමරත්න නමැති අයට විදේශ සමුළුවකට සහභාගිවීමට ඇති බැවින් ඔහුට ඇප ලබාදෙන ලෙස ඔහුගේ නීතිඥවරයා විසින් කරණ ලද ඉල්ලීම ප්‍රතික්ෂේප කළ කොළඹ ප්‍රධාන මහේස්ත්‍රාත් රෂ්මි සිංගප්පුලි මහතා සැකකරු ලබන 26 වෙනිදා දක්වා තවදුරටත් (ඊයේ 12) රිමාන්ඩ් භාරයට පත් කළේය.පසුගියදා කොළඹ උසස් අධ්‍යාපන අමාත්‍යාංශය ඉදිරිපිට පැවති උද්ඝෝෂණ ව්‍යාපාරයට සම්බන්ධ බවට සැකකර දැනට රිමාන්ඩ් භාරයට පත්කර සිටින අන්තර් විශ්වවිද්‍යාලයේ කැඳවුම්කරු උසාවි නියෝගයකට අනුව ඊයේ අධිකරණය හමුවේ පෙනී සිටියේය.ඒ අවස්ථාවේ සැකකරු වෙනුවෙන් පෙනී සිටි ජ්‍යෙෂ්ඨ නීතිඥ ගුණරත්න වන්නිනායක මහතා අධිකරණය වෙත කරුණු දක්වමින් සැකකාර උදුල් ප්‍රේමරත්න නමැති අයට දකුණු අපි‍්‍රකාව ජොහැන්ස්බර්ග් නුවර පැවැත්වෙන ප්‍රජාලෝක තරුණ සංවිධානයේ හැටපස්වන (65) සංවත්සරය සඳහා වන දාහත්වන (17) සමුළුවට සහභාගි වීමට ආරාධනාවක් ලැබී ඇති බැවින් එම සුවිශේෂ කරුණ ගැන සළකා අදාළ සමුළුවට සහභාගි වීම සඳහා ඔහුට ඇප ලබා දෙන ලෙස අධිකරණයෙහි ඉල්ලා සිටියේය.දැනට රිමාන්ඩ්භාරයේ පසුවන සැකකරුට මෙම අධිකරණයෙන් ඇපදීමට බලයක් නැති බව පැවසූ ප්‍රධාන මහේස්ත්‍රාත්වරයා සැකකරුට ඇප දීම ප්‍රතික්ෂේප කළ කොළඹ ප්‍රධාන මහේස්ත්‍රාත් රෂ්මි සිංගප්පුලි මහතා සැකකාර උදුල් ප්‍රේමරත්න ලබන 26 වෙනිදා දක්වා රිමාන්ඩ් භාරයට පත් කළේය.පසුගිය සැප්තැම්බර් මස 18 වෙනිදා උසස් අධ්‍යාපන අමාත්‍යාංශය ඉදිරි පිට අයුතු ජනරාශියක සාමාජිකයින් වී රජයේ දේපල වලට හානි සිදුකිරීම යන සිද්ධියට සැකපිට අත්අඩංගුවට ගෙන දැනට ඇපමත මුදාහැර සිටින විශ්වවිද්‍යාල සිසුන් විසි එක් දෙනා අධිකරණය නියෝග මත ඊයේ (12) අධිකරණය හමුවේ පෙනී සිටියහ.ඒ අවස්ථාවේ ඔහු වෙනුවෙන් පෙනී සිටි ජ්‍යෙෂ්ඨ නීතිඥ එස්.